JUMAL KÕNELEB
Tere ja tere tulemast vaatama saadet "Jumal kõneleb".
Minu nimi on Jan Cedercreuz ja siin on mu armas abikaasa Joy.
Meie palve on, et Jumal võiks me eludes kõneleda.
Kui Jumal kõneleb, siis see toob alati muutuse
ja see muutus on alati paremuse suunas.
Täna tunneme, et Jumalal on meile kõigile üks küsimus:
"Kuidas meil tegelikult läheb?"
Mõnikord võime teha hea näo,
aga samas sisimas kogeda häda, valu, ahastust ja muud selle sarnast.
Jumal hoolib sellest, kuidas meil tegelikult läheb.
Ta näeb meid ja hoolib meist,
sest Ta ise ju elab meie sees.
Kui oled võtnud Jeesuse oma südamesse vastu,
siis Ta elabki su südames ja teab, milline on su südame olukord.
Inimese süda või sisemus.
Milline see mu sisemus on?
Mis on minu kese, mootor või sisemine osa?
Mis see on?
See on meie sisemine inimene - meie vaim ja meie süda.
See ei tähenda meie füüsilist südant, vaid meie sisemist inimest
nagu Piibel sellest räägib.
Kuigi ma sain juba 50-aastaseks, olen ma oma sisimas ikka sama Jan.
Ma ei tunne end sugugi vanemana. - Sisimas oled ikka seesama.
Õpetussõnad 4:23:
"Hoia oma südant enam kui kõike muud,
mida tuleb hoida,
sest sellest lähtub elu!"
Südamest, sisemusest. Sealt, meie seest, lähtub elu.
Piibel ütleb, et üle kõige tuleks meil kaitsta oma südant,
sest sealt lähtub elu.
Tõsi on see, et kui me sisemuses on rahu ja hingamine,
siis isegi, kui olukorrad ei ole nii lihtsad,
siis me peame vastu ja jaksame. Siis meil läheb hästi.
Võime ausalt öelda, et meil läheb täitsa hästi.
Kuid kui sisemuses ei ole asjad hästi, siis ei aita ka kaunis ümbrus.
See lihtsalt ei aita.
Tõde on see, et kui sisimas tunned end halvasti,
siis sul lähebki halvasti.
Sellepärast soovitabki Piibel kaitsta südant kõigist enam.
Tähendab, et ka kõik muu on tähtis,
aga südame olukord on kõige tähtsam.
Seda, kuidas end sisimas tunned, tuleb kõige rohkem kaitsta.
Süda on nagu see kott.
Südamekott.
Mis mu südamekotis on? Mida see sisaldab?
Luuka 6:45 on kirjutatud nii:
"Hea inimene toob välja head oma südame heast tagavarast."
Kui mu süda on täis head - kui südamekott on pungil headust,
siis see tuleb sealt ka välja.
Kas mu süda on täis head? Mida selle all üldse mõeldakse?
"...ja paha inimene toob pahast välja paha,
sest ta suu räägib sellest, millest on tulvil ta süda."
Laste ja noortega tööd tehes märkab seda üpris kiiresti.
Kui noor inimene käitub halvasti, on selleks enamasti mingi põhjus.
Enamasti, kui noor käitub halvasti, siis ta tunneb end halvasti.
See paistab kohe välja. Seda on näha kohe hommikul.
Siis ei aita see, et kutsume teda lihtsalt korrale.
Eriti siis, kui halb enesetunne ikka jätkub.
Aga kui noor tunneb,
et teda kuulatakse ära ja temast hoolitakse,
siis saab ka süda terveneda.
Mida on me süda täis? See muutub pidevalt.
Vahel on see täis rõõmu ja vabadust, aga vahel ka mitte.
Kas me saame seda ise kuidagi mõjutada?
Kes täidab seda südamekotti ja otsustab, mida see sisaldab?
Kui oleme lapsed, siis vanemad, perekond, elutingimused
ja keskkond on need, mis täidavad me südamekotti.
Need mõjutavad me sisemust.
Kui oleme lapsed, siis me ei saa seda ise eriti määrata,
kuidas ümbrus meid mõjutab.
Sinna võib olla pandud nii häid kui vähem häid asju.
Kui ma kasvan suuremaks,
siis kasvab ka mu võime valida ja oma valikuid mõjutada.
Siis võin ise määrata, mida ma oma südamekotti panen.
Usun, et meil kõigil on seal südames nii head kui halba.
Need asjad mõjutavad me elu kas paremas või halvemas suunas.
Loen sageli Õpetussõnadest 4:20, sest see on vägev ja tark kirjakoht.
"Mu poeg, pane tähele mu sõnu, pööra oma kõrv mu kõnede poole!"
Siin soovitatakse kuulata Jumala sõnu,
pöörata kõrvad Issanda sõnade poole.
Nii Piiblis kirjutatule, kui Püha Vaimu kallile kõnetusele.
Pane tähele, mida Issand ütleb.
"Ära kaota neid enesel silmist, hoia need oma südames;
sest need on eluks sellele, kes need leiab."
Ta soovitab võtta kuulda Jumala sõnu ja täita oma südamekott nendega.
Need toovad esile elu me eludes.
Kuna meid on loodud sõltuvateks armastusest,
siis januneb me süda kõige rohkem selle järele.
Iga inimese sisemus on loodud selliselt,
et see igatseb armastust, lähedust, naeratusi ja rõõmu
juba väikese lapsena.
See sütitab, elustab, kasvab
ja vabaneb meis armastust saades.
Kui see aga ei saa armastust, siis see hakkab ennast kaitsma.
Kust ma võiksin neid asju täna saada,
kui tahan nende heade asjadega oma südamekotti täita?
Kust neid leida?
See, mida sa äsja ütlesid, on väga oluline.
Me võime ise otsustada, mida sinna südamekotti paneme.
Mida iganes seal siis ka varem oli.
Esiteks võime sinna panna Jumala Sõna.
- Jumala häid sõnu. Pane need sinna sisse.
Ma panen oma südamekotti Jumala Sõna.
Ma kuulan häid, julgustavaid jutlusi.
Ma panen siia veel Jumala Sõna. Ma panen siia Jeesuse enese.
Topin Jeesuse oma südamekotti.
Topin oma südame ja elu täis jumalikke, häid asju.
On päris hea, et võid ise otsustada, mida sinna sisse paned.
Kui mu süda on täis armastuse ja armu Jeesust
ja kui see on täis Jumala Sõna,
siis kui mu südamekott on seda täis,
siis kuidas mul läheb?
Ma olen siis tugev ja mul läheb hästi.
Ma jätan need asjad siia kotti.
Peame esmalt mõistma, et Jumal soovib alati head.
Jumal on armastus
ja sellepärast ka parim asi, millega oma südant täita.
Tema Sõna, Tema Vaim, kõik, mis on Jumala Sõna järgi -
seda vajab me süda kõige rohkem ja sellest saab see tõelist toitu.
Selles pole midagi halba, kui igatsed Jumala ligiolu järele.
Just see ongi see, mis toidab me sisemust.
Peame mõistma, et Jumal on armastus
ja armastus, mida iga inimene vajab, on Jumal.
Jumal on armastus.
Meie vanemad ei pruukinud seda olla ja ükski lapsevanem ei ole täiuslik.
Ka meie ei olnud ega ole siiani täiuslikud lapsevanemad.
Aga Jumal on täiuslik. Ta on armastus ja see ei muutu.
Tema armastus on iga päev samasugune
ja see ei saa otsa.
See on lõputu
ja me võime olla sellest armastusest täielikus sõltuvuses.
Nagu hirv, kes januneb veeojade järele.
Jeremija 29:11:
"Sest mina tunnen mõtteid, mis ma teie pärast mõlgutan,
ütleb Issand:
need on rahu, aga mitte õnnetuse mõtted."
Issand ütleb, et Tal on meie suhtes rahu mõtted.
Tal on rahu mõtted minu suhtes.
"Mina annan teile tulevikku ja lootust."
Just neid sõnu ma panengi oma südamekotti.
Need avaldavad mulle mõju.
Kui ma läbi põlesin, siis ma võitlesin masendusega.
Mind tõstis sealt üles esmalt see, et ma sain puhata.
Mu organism rahunes ja mu ihu sai puhata.
Aga ka see, et ma täitsin oma elu nendega.
Ma pidin valima head sõnad,
mitte laskma oma masendusel ennast aina rohkem alla kiskuda.
Ma valin hoopis need.
Issandal on rahu, mitte hukatuse mõtted.
Tema annab mulle tulevikku ja lootust.
Ja siis sa haarasid sellest teadlikult kinni
ja toitsid oma hinge teadlikult Jumala Sõnaga,
kuigi tundsid end teisiti ja kõik tundus olevat vastupidi.
Andsin masendusele otse vastu vahtimist.
See on hea võrdpilt, sest Jumala Sõna on tõde.
Jumal päriselt hoolib sellest, kuidas end sisimas tunneme.
Näeme seda kadunud poja loos.
Kui ta tagasi isa juurde tuli, ei hakanud isa teda noomima,
vaid näitas kohe üles armastust.
Jumal teab, millest sa oled läbi läinud.
Jumal teab, millised on su katsumused.
Ta ei jälgi lihtsalt seda, et me sõna kuulaksime.
See pole peamine, et teeme, mida Ta on meil käskinud teha.
Ta päriselt hoolib sellest, kuidas me ennast tunneme.
Mind hämmastab see, et alati, kui ma palvetan,
küsib Jumal esmalt seda, kuidas mul läheb.
Ta räägib alati seda, mida mul on hetkel vaja kuulda.
See pole alati see, mida ma ise tahaksin kuulda,
aga just see, mida ma sel hetkel pean kuulma.
Ta näeb minu südant.
Ta on nii hea.
Kalgistunud südant tervendab andestus.
See on ainus asi, mis tervendab.
Galaatlastele 5:1:
"Vabaduseks on Kristus meid vabastanud.
Püsige siis selles ja ärge laske endid jälle panna orjaikkesse!"
Su süda on kalk, sest sa pole kogenud armastust.
Oled ennast kaitsnud ja kasvatanud endale tugeva kesta.
See on loomulik, sest sa ei taha enam haiget saada.
Kuid väljapääs ei peitu selles, et muutud veel kalgimaks.
Väljapääs on see, et sa annad andeks.
Kui andestad, hakkab ka su süda sulama.
Jumala armastus saab sind siis puudutada.
Kui annad andeks, siis sa vabaned.
Sa vabaned. See on ainus tee vabadusse.
Hesekieli 36:26:
"Ja ma annan teile uue südame ja panen teie sisse uue vaimu."
Millal see toimub?
Siis kui võtame Jeesuse vastu.
"Ma kõrvaldan teie ihust kivise südame
ja annan teile lihase südame."
Kas pole imeline, et saame sündida uuesti.
Saame olla Tema lapsed.
Imeline on see, et vaid Püha Vaim võib seda teha.
Ta võib muuta meid südame tasandil
ja see juhtub, kui võtame Jeesuse vastu.
Siis me sünnime uuesti ja saame uue lihasüdame.
Just sel nädalal märkasin ja mõistsin seda,
et on miski, ka minus, mis kalgistab südant.
Need võivad olla pettumused või see, et sind on halvasti koheldud.
Kõik sellised asjad kalgistavad südant.
Issand rääkis mulle, et sellest tasub hoiduda.
Kui me süda on kalestunud, siis on ka raske uskuda.
Usk ja armastus kuuluvad alati kokku.
Kui mu süda on pehme, siis on mul ka usku.
Kui mu süda on kalestunud -
kui olen lasknud pettumusel selle kalestada,
siis ei toimi ka usk.
Kogu aeg on fookuses me sisemus ja see, kuidas end sisimas tunneme.
Jumal ütleb meile täna:
"Lase mul oma sisemust puudutada. Lase ma vabastan su sisemuse.
Lase ma puudutan ja tervendan su südame,
et võiksid päriselt tunda, et oled elus.
Sa võid elada ja olla vaba."
Seda Jumal mõtleski, kui Jeesus ütles need sõnad:
"Vabaduseks olen ma teid vabastanud."
Ta mõtles just seda, et oleksime sisimas päriselt vabad.
Õpetussõnades 3:18 räägitakse Jumala Sõnast.
"See on elupuuks neile, kes sellest kinni haaravad."
Jumala Sõna on elupuu mulle, kui ma sellest kinni haaran.
"Õnnis, kes seda suudab hoida."
Matteuse 4:4 ütleb Issand:
"Inimene ei ela üksnes leivast,
vaid igast sõnast, mis lähtub Jumala suust.”
Jumala Sõnas on elu.
See on elupuu.
Kui su olukord on selline,
et oled end sisimas kaua halvasti tundnud,
siis tahame julgustada sind minema Issanda juurde.
Tea, et Ta hoolib sellest, kuidas sa end päriselt tunned.
Ole just selline nagu sa päriselt oled
ja too kõik need asjad Talle.
Ära peida neid enam, vaid too kõik need asjad Talle.
Kui julged tuua ja avada oma südame Talle,
siis märkad, et kohtad armu, armastust ja vabadust.
Kui su süda on pääsenud sellest kõigest vabaks,
siis tee nagu Joy näitas - täida see Jumala Sõnaga.
Hakka seda täitma heade asjadega, mida su süda vajab.
Kõige parem asi on Jumala Sõna.
Hakka teadlikult täitma oma südant Jumala Sõnaga
ja Jumala tõotustega, mis tugevdavad su südant.
Igaüks meist võib midagi teha,
aga see algab sellest, et toome oma südame Issandale.
Ütleme: "Siin ma olen, palun, aita mind!"
Sa ei pea peitma end Tema eest, kes on alati täis armastust ja armu.
Võid tulla just sellisena nagu sa oled
ja sa võid leida vabadust ning rahu.
See on minu jaoks väga tähtis.
Aamen.
Palvetame koos sinuga
Aitäh taevane Isa, et Sa tõesti hoolid meist.
Sa hoolid sellest, kuidas meil tegelikult läheb.
Aitäh Issand, et võime täna tuua kogu oma südame ja sisemuse Sulle.
Võime tuua kõik selle, mis teeb haiget.
Võime tuua valgusesse kõik selle, mis on pimeduses.
Tänu Issand, et Sa puudutad me kõikide südameid praegu.
Aitäh Püha Vaim, et Sa tood vabaduse, rahu ja õnnistuse.
Võime anda andeks igaühele, kes meid on solvanud.
Võime vabastada oma südame kibedusest, vihast ja ärritusest.
Kõik nördimuse ja muu taolise võime anda Sulle just praegu
ja Sinu veri ning Vaim puhastavad ning vabastavad meid just praegu.
Aitäh Isa!
Issand, aitäh, et võime olla
Sinu elava vee jõe kaldal ja jões.
Eluvesi voolab.
Issand peseb meid pealaest jalataldadeni.
Issand, võime täita end Sinuga, Sinu armastuse- ja armuga.
Võime end üleni Sinusse kasta.
Võime olla täis Sind.
Issand, Sina oled valgus ja Sinus ei ole mingit pimedust.
Sa oled armastus ja täielik valgus.
Issand, kui oleme Sinus, siis oleme valguses.
Me oleksime otsekui dušši all
ja Sa puhastad meid kõigest rõhuvast.
Tänu Issand, et eilne on möödas ja homne ei ole veel tulnud.
Sa oled öelnud:
"Heitke kõik mured minu peale ja mina hoolitsen teie eest."
Me anname kõik oma mured üle Sulle.
Me võtame lapse hoiaku, lapseliku muretuse ja usalduse.
Tänu Issand, et Sinu Sõna on tõde.
Issand, tänu,
et vaatamata sellele, kuidas paistab, kehtib Filiplastele 4:19 siiski
ja Sina täidad kõik meie vajadused oma armu rikkust mööda.
Tänu, et võime toita oma südant Sinu Sõnaga
ja see on tõde, mis annab rahu ja kindluse.
Tänu, et Psalmis 103:3 öeldakse, et Sina oled Jumal,
kes annab kõik meie patud andeks ja ravib kõik meie haigused.
Tänu sõnade eest, mis toovad rahu ja tõde.
Me tahame toita oma südant Sinu Sõnaga.
Issand, Sina oled meie karjane ja meil pole millestki puudus.
Sa juhatad meid õigele teele oma nime pärast.
Issand, me võime olla haljail aasadel ja elustavate vete ääres.
Headus ja heldus järgivad meid kõigil me elupäevadel.
Issand, tänu, et Sa katad pidulaua me vaenlaste silme all
ja vaenlase poolt tekitatud raskuste ning katsumuste keskel.
Sa katad meile pidulaua ja me karikas voolab üle.
Issand, tänu, et võime olla täis rõõmu, sest me vaatame Sinu peale.
Me vaatame Su pidulauda ja Su elavaks tegevat vett.
Me vaatame Su kirkust.
Issand, me vaatame Su armu ja oleme selle üle rõõmsad.
Issand, tänu, et Sa oled sama eile, täna ja igavesti.
Tänu Issand, et Sina ei muutu.
Tänu Issand, et oled öelnud oma Sõnas:
"Sest mina tunnen mõtteid, mis ma teie pärast mõtlen,
need on lootuse mõtted, et anda teile tulevikku ja lootust."
Tänu, et võime kuulutada kõikidele ja meile endile
head tulevikku ja lootust, sest Sina, Issand, ütled nii
ja Sinu Sõna on tõde.
Sa annad igaühele tulevikku ja lootust.
Issand, me võime nüüd justkui ajada oma seljad sirgu
ja astuda edasi kindla ning julge sammuga.
Võime minna edasi rõõmu ja jõuga. Issanda rõõmu ja Issanda jõuga.
Võime Tema Sõna alusel öelda:
"Ma suudan kõik Temas, kes teeb mind tugevaks."
Võime minna edasi julgelt ja sirge seljaga.
Kadugu hirm!
Aamen. - Jeesuse nimel, aamen.
Hästi öeldud Joy!
Tahaksime tänada kõiki vaatajaid tagasiside ja palveteemade eest.
Võime palvetada kõikide eest, kes eestpalvesoove saadavad.
Me palvetame usus,
uskudes, et Jumal on see, kelle Ta ütleb end olevat.
Meie tervendaja, meie eest hoolitseja ja see, kes vastab meie palvetele.
Kui soovid rohkem teada meie töö kohta,
külasta meie kodulehekülge, mida näed ekraanil.
Sealt saad infot meie kooli, lasteaia ja huviringide kohta.
Koolis ja lasteaias on veel vabu kohti: algklassides ja lasteaias on neli kohta.
Võta meiega ühendust, tule külla või helista meile.
Kodulehe kaudu võid tellida ka neid raamatuid,
mis aitavad sul leida lähedase suhte Jumalaga.
Sellise suhte, mis kannab tõeliselt läbi raskuste.
Ole õnnistatud Jeesuse nimel!
Tahan julgustada sind täna võtma TV7 tööd isiklikult.
Peaksime olema uhked selle üle, et meil on oma kristlik telekanal.
See on meie oma.
See ei ole lihtsalt kellegi teenistus, see on meie ühine teenimistöö.
Tahan julgustada sind osalema ja võtma seda isiklikult.
Mõtle, et see on ka sinu telekanal,
mistõttu toeta seda tööd rahaliselt ning osale sel viisil konkreeteselt.
Võid teha seda nüüd ja kohe.
Helistades numbrile 900 1777, toetad TV7 Eesti kanalit 7 euroga.
Võid kasutada ka kontonumbreid, mida näed peatselt ekraanil.
Tule osalema ja tee seda isiklikult,
olles osaline evangeeliumi levitamises kogu maailmas.
Aamen.
Tõlge: Meeli ja Marko Martin
TV7 annetustelefon: 900 1777 (7 eur) Kontod leitavad www.tv7.ee Täname!